ПЛАН ЗА ДЕЙНОСТТА НА НЧ „ИВАН ВАЗОВ-1871“

 ПРЕЗ 2023 ГОДИНА

През изминалата 2022 година успяхме съвместно с пълното съдействие и помощта на община Сопот да извършим ремонт на най-високата част покрива над зрителната зала.

Като основни цели и приоритети относно материално техническата база през 2023 година сме си поставили няколко задачи:

1. Да се продължи втори етап ремонт на покрива, над административната част, репетиционни зали, тоалетни, библиотека. Имаме уверение от община Сопот, че има обезпечени средства за това.
2. Да се ремонтират поне още три стаи, в които да репетират самодейците ни.
3. Да се ремонтира детски отдел на библиотеката.
* Също така предвиждаме неспирно търсене на начини, форми и средства за развитие и укрепване на читалището като важна обществена институция, съхраняваща бит, фолклор, традиции, обичаи, песни и др.
* Развитие и обогатяване на културния живот в града ни.
* Развиване и подпомагане на любителското художествено творчество.
* Създаване на все по-добри условия за нормално функциониране на самодейните ни състави.
* Организиране на още школи, курсове, концерти, театри, чествания.
* Поддържане и обогатяване на библиотеката и читалнята ни.
* Развиване на допълнителни дейности – кандидатстване по проекти, рекламна, информационна и др. дейности, които също да подпомогнат и осигурят поддръжката и развитието на прекрасното ни читалище.